L-Uffiċċju tal-President ħareġ appell biex min għandu provi ta' korruzzjoni fi ħdan dan l-Uffiċċju stess, jgħaddihom lill-Korp tal-Pulizija. Dan l-appell sar wara li rapport ta' Transparency International wera li 2% tal-parteċipanti Maltin fi stħarriġ li sar wieġbu li jaħsbu li l-President George Vella jew xi ħadd fl-Uffiċċju tiegħu huma korrotti. Ir-rapport, magħruf bħala l-Barometru Globali tal-Korruzzjoni, janalizza x'jaħsbu l-Ewropej dwar il-korruzzjoni – minn min issir, b'liema modi, kemm iħossuhom liberi jirrappurtawha, eċċ. Wara rapporti fuq l-istħarriġ fil-midja, l-Uffiċċju tal-President ħareġ stqarrija u qal li "jistieden lil dawn l-individwi li esprimew dan it-tħassib biex, jekk għandhom xi provi ta' korruzzjoni, jirreferuhom lill-Pulizija ta' Malta għall-attenzjoni tagħhom." L-istudju qal ukoll li 17% jaħsbu li l-Prim Ministru Robert Abela huwa korrott, filwaqt li l-maġġoranza jemmnu li l-iżjed nies korrotti huma n-negozjanti. X'qal iżjed l-istudju? 33% tal-Maltin użaw lil min jafu biex jiksbu servizz .td_uid_3_60cc6ba99d55d_rand.td-a-rec-img{text-align:left}.td_uid_3_60cc6ba99d55d_rand.td-a-rec-img img{margin:0 auto 0 0}